በደሴ ከተማ በኮሮና ቫይረስ ተጠርጥረው የነበሩ ሰዎች ነፃ መሆናቸው ተረጋገጠ፡፡
ከሰሞኑ በኮሮና ቫይረስ እንደተያዙ የተጠረጠሩ ሁለት ሴቶች በለይቶ ማቆያ ሆነው ክትትል እየተደረገላቸው መሆኑን የደሴ ከተማ አስተዳደር ጤና መምሪያ አስታውቆ ነበር፡፡ግለሰቦቹ ከዐረብ ሀገር የመጡ መሆናቸውም ተጠቅሶ ነበር፤ ሁለቱ ሴቶች በኢትዮጵያ አየር መንገድ በኩል ወደ ኢትዮጵያ የገቡ ሲሆን ቦሌ ዓለማቀፍ አውሮፕላን ማረፊያ ላይ የሙቀት ልኬታ ተደርጎላቸው የቁጥጥር ጣቢያውን ማለፋቸውም ተጠቅሶ ነበር፡፡የተጠርጣሪ ግለሰቦቹ የደም ናሙና አዲስ አበባ ተልኮ በተደረገ ምርመራ መሠረትም ከቫይረሱ ነፃ መሆናቸው ተረጋግጧ፡፡በአማራ ክልል በኮሮና ቫይረስ ተጠርጥረው ናሙናቸው ወደ አዲስ አበባ የተላከ የአስራ አንድ ሰዎች ውጤት ከቫይረሱ ነጻ መሆኑም ተረጋግጧል፡፡ዘጋቢ፡- አሊ ይመር -ከደሴ